**Grootfontein** (afrikaansin kieltä, ‘Suuri lähde’ on kaupunki Pohjois-Namibiassa. Se on nimetty lähistöllä olevien lähteiden mukaan. Kaupungissa on 23 793 asukasta ja se sijaitsee Otjozondjupan alueella. Se on yksi Otavin kolmiossa olevista kaupungeista, ja se sijaitsee valtatie B8:n varrella, joka vie Otavista Capriville.

Yleistä
-------

Hererot tunsivat tämän paikan nimellä *Otjivandatjongwe* eli ‘leopardin kukkula’. Vuonna 1885 40 buuriperhettä asettui asumaan Grootfonteiniin. He olivat osa Dorsland trekkereistä, jotka olivat vaeltaneet Transvaalista Angolaan, mutta lähteneet sieltä kun tuo alue joutui portugalilaisten haltuun. He perustivat Grootfonteiniin Upingtonian tasavallan, ostettuaan maapalan ovambojen Ondongan kuninkaalta, joka katsoi valtansa ulottuvan sinne asti. (Myös hererot katsoivat olevansa alueen omistajia, mutta varsinainen harvalukuinen väestö oli damaroita ja saneja.) Paikka kuitenkin hylättiin jo vuonna 1887, ja myöhemmin, vuonna 1893 siitä tuli South West Africa Companyn päätoimipaikka. (Suurin osa Dorsland trekkereistä jäi Angolaan, mistä he siirtyivät vuosina 1928–29 Lounais-Afrikkaan Outjon seudulle. )

Vuonna 1908 katolinen kirkko perusti lähetysaseman Grootfonteiniin, joka toimi astinlautana sen pyrkimykselle perustaa lähetysasemia Kavangolle. Tuo pyrkimys osoittautui sittemmin menestykselliseksi.

Etelä-Afrikan miehitysvallan aikana Grootfonteissa oli SWANLA:n eli South West Africa Labour Association tukikohta.

Kuten kaikki kaupungit Otavin kolmiossa, Grootfontein on hyvin vihreä kesällä mutta hyvin kuiva talvella. Keväällä kaupungin monet jakaranda- ja liekkipuut kukkivat näyttävästi. Kaupungissa on vanha saksalaisten Schutztruppe-joukkojen linnake vuodelta 1896, jossa nykyään on paikallishistoriasta kertova museo.

Kaupungin taloudellisena selkärankana toimivat monien vuosikymmenien ajan Berg Aukasin ja Abenabin kaivokset, jotka sijaitsivat kaupungista koilliseen. Ne tuottivat sinkkiä ja vanadiinia, mutta ne on sittemmin suljettu. Alue on dolomiittiseutua, ja karbonaattiesiintymistä on löydetty mielenkiintoisia apinoiden ja orankien fossiileja, eläinten, jotka elivät miljoonia vuosia ennen kuin evoluutio tuotti moderneja ihmisiä. 

Hoban meteoriitti (2014).
20 km länteen Grootfonteinista sijaitsee valtava Hoban meteoriitti. Se painaa yli 60 tonnia, ja on suurin Maassa tunnettu meteoriitti samoin kuin suurin Maassa sijaitseva luonnollinen rautakimpale.

Talous ja infrastruktuuri
-------------------------

Grootfonteinin sotilaslentokenttä ja kaupunki sen takana
### Liikenne

Grootfontein on yksi kansallisen rautatieverkoston, TransNamibin päätepisteistä. Edellinen asema lännessä on Otavi, jossa rata haarautuu niin, että toinen haara menee Tsumebiin ja edelleen Ondangwaan ja toinen Grootfonteiniin.

Grootfonteinissa on Namibian tärkein sotilastukikohta. Ennen itsenäisyyttä siellä isännöivät Etelä-Afrikan puolustusvoimat. Siellä on lentokenttä, jolla jopa Lockheed C-130 Herculesin kokoiset koneet pystyvät operoimaan. Sinne voivat lentää myös siviililentokoneet.

### Maanviljelys

"Grootfontein Show" on vuosittainen maatalousnäyttely, joka on järjestetty vuodesta 1911 alkaen. Se on maan toiseksi suurin talousnäyttely, vain Windhoek Show on suurempi.

Ilmasto
-------

Grootfonteinin vuotuinen sademäärä on keskimäärin 557 mm, joskin sadekaudella 2010–2011 sadetta saatiin 956 mm. 2010-luvun matalin sademäärä, 230 mm, saatiin sadekaudella 2018–2019.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Grootfonteinin ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | 28 | 27 | 27 | 26 | 25 | 22 | 22 | 25 | 29 | 30 | 30 | 30 | **ka.** | **26,8** |
| Vrk:n ka. alin lämpötila (°C) | 20 | 19 | 17 | 15 | 10 | 9 | 7 | 10 | 14 | 18 | 19 | 20 | **ka.** | **14,8** |
|  |
| Sademäärä (mm) | 135 | 130 | 100 | 40 | 10 | 2 | 5 | 2 | 7 | 18 | 55 | 82 | **Σ** | **586** |
|  |
| Päivän pituus (h/d) | 7,7 | 7,5 | 8,2 | 9,4 | 10,1 | 10,1 | 10,5 | 10,5 | 9,9 | 9,6 | 9,0 | 9,4 | **ka.** | **9,3** |
|  |
| Sadepäivät (d) | 13 | 15 | 12 | 6 | 2 | 0 | 0 | 0 | 2 | 60 | 13 | 15 | **Σ** | **138** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

28|  |
| --- |
| 20 |

 | 

27|  |
| --- |
| 19 |

 | 

27|  |
| --- |
| 17 |

 | 

26|  |
| --- |
| 15 |

 | 

25|  |
| --- |
| 10 |

 | 

22|  |
| --- |
| 9 |

 | 

22|  |
| --- |
| 7 |

 | 

25|  |
| --- |
| 10 |

 | 

29|  |
| --- |
| 14 |

 | 

30|  |
| --- |
| 18 |

 | 

30|  |
| --- |
| 19 |

 | 

30|  |
| --- |
| 20 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 135  | 130  | 100  | 40  | 10  | 2  | 5  | 2  | 7  | 18  | 55  | 82  |

**Lähde:**  |

Politiikka
----------

Grootfonteinia hallitsee kunnanvaltuusto, jossa on seitsemän valtuutettua.

### Vaalitulokset

Grootfonteinin paikallisvaalien tulokset vuonna 2015 olivat seuraavat:

| Grootfonteinin paikallisvaalit 2015 |
| --- |
| Puolue | Äänimäärä | Ääniosuus | Paikkoja |
| SWAPO | 2 019 | 70,9% | 5 |
| Democratic Turnhalle Alliance (DTA) | 546 | 19,2% | 1 |
| All People’s Party (APP) | 154 | 5,4% | 1 |
| Rally for Democracy and Progress (RDP) | 65 | 2,3% | 0 |
|
| Republican Party of Namibia | 63 | 2,2% | 0 |
| **Yhteensä** | **2 847** | **100%** | **7** |

Vuoden 2020 vaalien tulokset olivat seuraavat:

| Grootfonteinin paikallisvaalit 2020 |
| --- |
| Puolue | Äänimäärä | Ääniosuus | Paikkoja |
| SWAPO | 1 727 | 55,4% | 4 |
| Independent Patriots for Change | 653 | 20,9% | 2 |
| Popular Democratic Movement (PDM, DTA:n uusi nimi) | 309 | 9,9% | 1 |
| United Democratic Front of Namibia (UDF) | 203 | 6,5% | 0 |
| All People’s Party (APP) | 87 | 2,8% | 0 |
| Landless People’s Movement (LPM) | 87 | 2,8 % | 0 |
| Republican Party of Namibia (RP) | 51 | 1,6% | 0 |
| **Yhteensä** | **3 117**  | **100%** | **7** |

Koulutus
--------

Kaupungissa toimi aiemmin saksankielinen koulu nimeltä Regierungsschule Grootfontein. Vuonna 1965 sillä oli neljä opettajaa ja 117 oppilasta.

Grootfonteinissa on neljä lukiota, Grootfontein Secondary School, Otjiwanda High School Friedrich Awaseb Senior Secondary School, ja Grootfontein Agricultural College, kuusi peruskoulua, jotka ovat Luiperdheuwel Primary School, Kalenga Primary School, Makalani Primary School, Omulunga Primary school, Grootfontein Agri College ja Wilhelm Nortier Primary School. Kaupungissa toimii myös saksankielinen yksityinen peruskoulu nimeltä (*Deutsche Privatschule Grootfontein* eli DPG).

Tunnettuja asukkaita
--------------------

* Axel Eriksson, metsästäjä-kauppias, jolla oli jo varhain tukikohta ja maatila Grootfonteinin lähellä, jonne hänet myös on haudattu. Hänen mukaansa on Grootfonteinissa nimetty katu.
* Behati Prinsloo – malli, joka tunnetaan erityisesti yhteistyöstä Victoria's Secretin kanssa
* Leon Jooste – SWAPO:n poliitikko ja liikemies
* Hage Geingob – Namibian presidentti
* Lydia Katjita – SWAPO:n poliitikko Pan-African Parliamentin jäsen
* Hannes Smith – journalisti
* Inge Zaamwani – liikenainen

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Grootfontein**.
* Grootfonteinin viralliset kotisivut
* Saksan Lounais-Afrikan Schutztruppen joukkojen linnoituksen museon kotisivut

Lähteet
-------

1. ↑  Local Authorities Association of Local Authorities in Namibia (ALAN).  Arkistoitu 10.6.2013. Viitattu 4.5.2021. (englanniksi)
2. ↑  Werner Menges: Windhoek?! Rather make that Otjomuise *The Namibian*.
3. ↑  Matti Peltola: *Sata vuotta suomalaista lähetystyötä 1859–1959. II: Suomen Lähetysseuran Afrikan työn historia*, s. 217. Helsinki: Suomen Lähetysseura, 1958.
4. ↑  Onÿarata @ Grootfontein Show centenary while The Wire storm the coastal towns *New Era*.  23.9.2011.  Arkistoitu 21.2.2013. Viitattu 6.5.2021. (englanniksi)
5. ↑  Farmer dies at Show *The Namibian*.  29.9.2004.  Arkistoitu 6.5.2021. Viitattu 6.5.2021. (englanniksi)
6. ↑  Werner Menges: Rainy season was one for the record books *The Namibian*.  26.5.2011. Windhoek. Viitattu 6.5.2021. (englanniksi)
7. ↑  Werner Yokany Oliveira: Khomas faces worst drought in 90 *The Namibian*.  23.5.2019. Windhoek.  Arkistoitu 6.5.2021. Viitattu 6.5.2021. (englanniksi)
8. ↑  Wetter Grootfontein, Namibia WetterOnline. Viitattu 6.5.2021. (saksaksi)
9. ↑  Know Your Local Authority.  *Election Watch*, 2015, nro 3, s. 4.  Institute for Public Policy Research.
10. ↑  Results of the 2015 Local Authorities Election  10.12.2015. Electoral Commission of Namibia.  Arkistoitu 10.12.2015.
11. ↑  Publication of Results and Particulars in Respect of General Elections for Local Authority Councils *Government Gazette of the Republic of Namibia*.  1.4.2021. Windhoek:  Namibian hallitus. Viitattu 6.9.2021. (englanniksi)
12. ↑  Bundestag: Deutscher Bundestag 4. Wahlperiode Drucksache IV/3672 *dipbt.bundestag.de*.  23.6.1965.  Arkistoitu 12.3.2016. Viitattu 6.5.2021. (saksaksi)
13. ↑  John Travolter Matali: Another school defies ministry *New Era*.  24.1.2014. Viitattu 6.5.2021.
14. ↑  Mulisa Simiyasa: Grootfontein learner allegedly dies after punch to the head *Nampa*.  5.4.2014.  Arkistoitu 18.4.2018. Viitattu 6.5.2021.
15. ↑  Deutsche Privatschule Grootfontein Deutscher Schulverein Grootfontein.  Arkistoitu 15.4.2015. Viitattu 6.5.2021.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Grootfontein